**შპს** **„საქინვესტი“ აცხადებს ტენდერს მომსახურების:**

**კომპანიის ტერიტორიაზე შიდა ქსელის ინფრასტრუქტურის მოწყობაზე**

**#16/05-SAK-S/NET-18**

**მომსახურების აღწერა:**

ქ. თბილისში, აგლაძის ქუჩა N32-ში მდებარე შენობებსა და კომერციულ ფართებში ინტერნეტ ქსელის მოწყობა შემსრულებლის მასალით.

შპს საქინვესტის ტერიტორია მოიცავს 80000 კვ.მ-ს სადაც განთავსებულია: 5 სასაწყობე ფართი საიდანაც 4 სასაწყობე ფართის ზომებია 24.1გ.მ X 137.5გ.მ ხოლო მეხუთე კი 60,4გ.მ X 103.2გ.მ და შედგება 4 სართულისგან, სამაცივრე მეურნეობის შენობა 26.9გ.მ X 155გ.მ, კომერციული ფართი 3 სექტორით(თითოეული სექტორი შედგება სხვადასხვა რაოდენობის მაღაზიებისგან, სადაც თითოეულთან უნდა მოხდეს ინტ. ქსელი კაბელის შეყვანა) შემდეგი ზომებით 10,6გ.მ X 160გ.მ (20 მაღაზია), 10,8გ.მ X 125,3გ.მ (20 მაღაზია), 6,5გ.მ X 155,3გ.მ (25 მაღაზია) და სამ სართულიანი ადმინისტრაციული შენობა 14,2გ.მ X 49,2გ.მ.

თითოეულ ობიექტამდე უნდა მოხდეს ინტ. ქსელის კაბელის მიყვანა, ქსელური აპარატურის შეძენა და მონტაჟი.

დართულ ფაილებში, გთხოვთ, იხილოთ:

1. ტერიტორიის გეგმარება ქსელის კარადების განთავსების წერტილებით;
2. მასალებისა და სამუშაოების საორიენტაციო მოცულობები;

შპს „საქინვესტი“ იწვევს დაინტერესებულ ანალოგიური გამოცდილების მქონე პირებს ტენდერში მონაწილეობის მისაღებად.

**აუცილებელი პირობა:** დაინტერესებული პირები უნდა მიბრძანდნენ ზემოთხსენებულ მისამართზე ობიექტის სანახავად და დამატებითი დეტალების გასაცნობად.

**ტენდერში მონაწილეობის მისაღებად წარმოსადგენი დოკუმენტაცია:**

* კომერციული წინადადება წარმოდგენილი ხარჯთაღრიცხვის სახით საქართველოს კანონმდებლობით გათვალისწინებული გადასახადების ჩათვლით;
* ინფორმაცია ორგანიზაციის მიერ შესრულებული ანალოგიური/მსგავსი სამუშაოების შესახებ (სამუშაოს დასახელების, კონტრაგენტი ორგანიზაციის, პერიოდის მითითებით);
* ინფორმაცია სამუშაოების შესრულების ვადების შესახებ;
* ინფორმაცია გადახდის პირობების შესახებ.
	+ ავანსის მოთხოვნის შემთხვევაში მომწოდებელი იტოვებს უფლებას მოითხოვოს საბანკო გარანტია მოთხოვნილი თანხის ოდენობაზე.

**გამარჯვებულის გამოვლენის შემდგომ დამკვეთი იტოვებს უფლებას პრეტენდენტს მოთხოვოს შემდეგი დოკუმენტაცია:**

* ცნობა, რომ პრეტენდენტი არ არის ჩართული სასამართლო პროცესში და არ მიმდინარეობს მისი გაკოტრება, რეორგანიზაცია ან ლიკვიდაცია;
* ცნობა საჯარო რეესტრის ეროვნული სააგენტოდან პირის მიმართ საჯაროსამართლებრივი შეზღუდვის არ არსებობის შესახებ;

**წინადადების წარდგენის წესი:**

* დოკუმენტაცია წარმოდგენილი უნდა იყოს ქართულ ენაზე ბეჭდური სახით და მოთავსებული უნდა იყოს დალუქულ კონვერტში. კონვერტს დალუქვის ადგილას დასმული უნდა ჰქონდეს ორგანიზაციის ბეჭედი ან/და ხელმოწერა. კონვერტს გარედან **აუცილებლად** უნდა ეწეროს პრეტენდენტისა და ტენდერის დასახელება/ნომერი;
* წინადადების ჩაბარება ხდება მისამართზე: ქ.თბილისი, გაზაფხულის ქუჩა N18. საკონტაქტო პირი სატენდერო დოკუმენტაციასთან დაკავშირებით: **ვასილ მაისურაძე.** ელ.ფოსტა: v\_maisuradze@giec.ge; საკონტაქტო ნომერი: 551 11 22 22.
	+ - საკონტაქტო პირი სამუშაოებთან დაკავშირებით: ჯანო ბერძენიშვილი; საკონტაქტო ნომერი: 568 10 00 33.

**წინადადების წარდგენის ბოლო ვადა: 2018 წლის 25 მაისი, 16:00 საათი.**